દેવેન્દ્ર ચૌહાણે એસપી કાર્યાલયમાં પત્રકાર પરિષદ બોલાવીને આ ઘટસ્ફોટ કર્યો હતો. તેમણે જણાવ્યું હતું કે આ અભિયાન દરમિયાન ગામના સ્થાનિક લોકોએ જવાનોને ઘણી મદદ કરી હતી. બાસાગુડા વિસ્તારના પૂવર્તી, રાયગુડમ અને ચીન્નાબોડકેલનાં જંગલોમાં ૧૩થી ૧૫ મે સુધી નક્સલીઓ વિરુદ્ધ મોટું ઓપરેશન હાથ ધરવામાં આવ્યું હતું, તેમાં ૩૫૦ જવાનોએ ૨૦૦ નક્સલીઓને ઘેરવાની કોશિશ કરી હતી. નક્સલીઓના રેડિયો ટ્રાન્સમિશનને ટ્રેસ કરવાથી એવો ઘટસ્ફોટ થયો છે કે ૨૦ નક્સલીઓ માર્યા ગયા હતા અને તેમના મૃતદેહ તેમના સાથીઓ લઈ જવામાં સફળ રહ્યા હતા.